Legătura istorică a CIA cu Bucureștiul și cum au capturat ideologii sovietici România. Petraeus: „A fost cu adevărat extrem”
Unul dintre fondatorii CIA, Frank Wisner, a învățat o lecție dură de istorie chiar la București, în timpul celul de-Al Doilea Război Mondial. Ofițerul de intelligence a observat cum România era capturată de ideologii sovietici, felie cu felie. De altfel, această metodă folosită de Stalin a primit numele de tehnica salamului. Experiența l-a marcat pe viață pe agentul american, pentru că vedea cum experimentul făcut de ruși la noi în țară se multiplica în jumătate de Europă. O prezență puternică și continuă a americanilor în regiunea influențată de Rusia, aceasta a fost sfatul repetat neobosit de cel care, între timp, participa la formarea celei mai puternice agenții de informații din lume. Discutăm împreună cu generalul David Petraeus, fostul director al CIA, despre lecțiile războaielor, din perspectiva spionilor și cea a militarilor la „Pașaport diplomatic”.